เงินบาทเปิดแข็งค่า 30.25/27
ธนาคารซีไอเอ็มบีไทย รายงาน เงินบาทเปิดแข็งค่ามาที่ 30.25/27 จับตาทิศทางตลาดหุ้น-ค่าเงินสกุลหลัก
13 ก.ค. 2554

ธนาคารซีไอเอ็มบีไทย รายงาน เงินบาทเปิดแข็งค่ามาที่ 30.25/27 จับตาทิศทางตลาดหุ้น-ค่าเงินสกุลหลัก
นักบริหารเงิน ธนาคาร ซีไอเอ็มบี ไทย จำกัด กล่าวว่า เงินบาทเปิดตลาดเช้าวันนี้ที่ระดับ 30.25/27 บาท/ดอลลาร์ แข็งค่าจากวานนี้ที่ปิดตลาดวันนี้ที่ระดับ 30.33/35 บาท/ดอลลาร์ ตามค่าเงินภูมิภาคที่เคลื่อนไหวผันผวน และล่าสุดเงินบาทเคลื่อนไหวอยู่ที่ระดับ 30.28/30 บาท/ดอลลาร์ 
ส่วนค่าเงินสกุลหลักต่างประเทศที่สำคัญ ล่าสุดค่าเงินยูโรอยู่ที่ระดับ 1.3869/1.3873 ดอลลาร์/ยูโร จากวานนี้ที่ปิดตลาดที่ระดับ 1.3935/1.3938 ดอลลาร์/ยูโร เงินเยนเปิดตลาดที่ระดับ 79.39/43 เยน/ดอลลาร์ จากวานนี้ที่ปิดตลาดที่ระดับ 79.64/68 เยน/ดอลลาร์
นักบริหาร คาดว่า ทิศทางค่าเงินบาทวันนี้ยังต้องติดตามปัจจัยตลาดหุ้นและค่าเงินสกุลหลักเป็นสำคัญ เพราะปัจจัยในประเทศยังไม่ค่อยมีน้ำหนักเท่ากับปัจจัยภายนอก ขณะที่วันนี้จะมีการประชุมคณะกรรมการนโยบายการเงิน (กนง.)  
ทั้งนี้ คาดเงินบาทวันนี้น่าจะเคลื่อนไหวในกรอบระหว่าง 30.20-30.40 บาท/ดอลลาร์
วันนี้วันพุธ มีกระทรวงแรงงานสหรัฐเปิดเผยราคานำเข้าและส่งออกเดือนมิ.ย., กระทรวงการคลังสหรัฐเปิดเผยงบประมาณของรัฐบาลกลางเดือนมิ.ย. และ สำนักงานสารสนเทศด้านการพลังงานของสหรัฐ (EIA) เปิดเผยตัวเลขสต็อกน้ำมันรายสัปดาห์